A strukturált kábelezéssel kapcsolatos követelményváltozások – az új nemzetközi ISO/IEC 11801 szabvány | KELine
FőoldalCikkek A strukturált kábelezéssel kapcsolatos követelményváltozások – az új nemzetközi ISO/IEC 11801 szabvány
A fém kábelezések területén jelentős változásnak minősül a két új teljesítménykategória – a Cat.8.1 és a Cat.8.2 bevezetése. Az átviteli sáv megkövetelt szélessége mindkét esetben 2 GHz, ezen kívül mindkét kategória támogatja az Ethernet 25GBASE-T és az Ethernet 40GBASE-T átviteli protokollt. Ennek ellenére az átviteli paraméterekre, az elektromágneses interferenciával (EMI) szembeni immunitásra és az idegen áthallásokkal (Alien Crosstalk) szembeni ellenálló képességre vonatkozó kritériumok a Cat.8.2 kategóriánál szigorúbbak, mint a Cat.8.1 esetében.
A szabványkövetelmények részletes elemzése azt mutatja, hogy a Cat.8.1 kategória az RJ45 felszínt használó Cat.6A továbbfejlesztett moduljain és csatlakozóin, valamint a Cat.6A tökéletesített kábelein alapul. Ezt a tényt erősíti meg a Cat.8.1 kategória Cat.6A teljesítménykategóriával való kompatibilitása, amely a szabványban garantált.
A Cat.8.2 kategória két különböző felszín használatát teszi lehetővé. Az első ezek közül a GG45 vagy az ARJ45 néven ismert komponensekre jellemző modul/csatlakozó felszín. A másik engedélyezett felszín a TERA nevű komponenseknek megfelelő felszín. Ezen felszínek egyike sem kompatibilis az RJ45 interfésszel. A Cat.8.2 teljesítménykategória visszamenőlegesen kompatibilis a Cat.7A kategóriával, amiből ismét arra lehet következtetni, hogy a Cat.8.2 teljesítménykategória a Cat.7A kategória komponenseinek és kábeleinek műszaki korszerűsítését jelenti.
Az irodákban telepített kábelezésekre vonatkozó új szabvány követelményeinek való megfeleléshez legalább a Cat.6 kategória, az 1 Gbit/s feletti átviteli sebességek esetében pedig legalább Cat.6A alkalmazása szükséges (lásd az 1. táblázat rózsaszín mezőit).
A saját IP-címmel rendelkező készülékek és komponensek egyre növekvő számának és az épületekben elosztott szolgáltatások kommunikációs protokolljainak szabványosítása iránti erőfeszítéseknek köszönhetően (lásd „A szabvány formai változásai és új szerkezete” c. részben szereplő leírást) a strukturált kábelezés fokozatosan ezen rendszerek elengedhetetlen részévé válik. A strukturált kábelezés elosztott szolgáltatásokban való használata esetén legalább Cat.6A kategóriájú komponenseket és kábeleket kell telepíteni (lásd az 1. táblázat zölddel jelölt mezőit).